L'alcalde de Llíria anuncia la nova distribució de regidories
26 de juliol de 2021

L'alcalde de Llíria, Joanma Miguel, ha fet una nova distribució de les delegacions de gestió i de les tinences d'alcaldia, a conseqüència de l'acord entre les dues formacions que sustenten l'equip de Govern i de la recent dimissió de l'ex primer edil, Manolo Civera.

Joanma Miguel assumeix les competències Igualtat i LGTBI, Protocol i Comunicació, Hisenda i Coordinació de Projectes Singulars per a la Ciutat. La resta de l'organigrama municipal de regidories ha quedat configurat de la següent manera:

\-Fina Torrijo: Contractació, Recursos Humans, Interior, Modernització i Transparència.

\-Pedro Vicente: Gestió Cultural.

\-Paco García: Turisme, Mobilitat Sostenible, Infraestructures Educatives i Ensenyaments Artístics.

\-Francesc Fombuena: Obres i Serveis, Patrimoni Historicoartístic i Seguretat.

\-Mª Cruz García: Urbanitzacions, Gestió de Residus i Benestar Animal.

\-Elena Jiménez: Ordenació del Territori, Emergència Climàtica i Cicle Integral de l'Aigua.

\-Consuelo Morató: Medi Ambient, Agricultura, Medi Rural, Memòria Democràtica i Polítiques Inclusives.

\-Isabel Llopis: Legalitat Urbanística, Llicències i Habitatge; Persones Majors i Salut Pública; Foment Econòmic; i Esports.

\-Vallivana Murgui: Educació, Participació, Joventut, Infància i Adolescència.

A més, ha nomenat com a tinents d'alcalde, per este ordre, a: Fina Torrijo, Paco García, Francesc Fombuena, Mª Cruz García, Consuelo Morató i Isabel Llopis.

L'alcalde Joanma Miguel ha explicat que estes delegacions es redistribuiran novament al mes de setembre amb la incorporació dels nous regidors. “A causa dels canvis i amb la finalitat de donar un nou impuls a la gestió municipal, s'ha dut a terme esta distribució de les regidories”, ha afegit.